Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Kranaatti räjähti Israelin puolella Golania.
Israel vastasi tekemällä täsmäiskun syyrialaiseen sotilaskohteeseen.
Venäjän ulkoministeri Lavrov: -
USA:n, Ranskan ja Britannian Syyriassa tekemän iskun jälkeen -
Venäjällä ei ole moraalista velvoitetta olla toimittamatta -
S-300-ilmatorjuntajärjestelmää Syyrian hallinnolle.
Saksan liittokansleri Merkel -
sanoi israelilaisen tv-kanavan haastattelussa, -
että nykyinen puutteellinenkin ydinsopimus Iranin kanssa -
on parempi kuin ei sopimusta lainkaan.
Pohjois-Israelissa Golanilla räjähti eilen kranaatti.
Se ei kuitenkaan tiettävästi aiheuttanut -
henkilö- tai materiaalivahinkoja.
Israelin puolustusviranomaiset arvelivat kranaatin olleen harhatulta -
islamistitaistelijoiden ja Syyrian hallinnon välisistä taisteluista.
Israelin armeija vastasi tekemällä täsmäiskun -
syyrialaiseen sotilaskohteeseen, josta kranaatti oli ammuttu.
Israelin armeija IDF sanoi tiedot- teessaan pitävänsä Syyrian hallintoa -
"vastuullisena kaikesta, mitä Syyrian alueella tapahtuu".
"IDF ei hyväksy minkäänlaisia yrityksiä vahingoittaa Israelia -
ja sen kansalaisten turvallisuutta."
Syyrian armeija ei vastannut tuoreel- taan TV7:n kommenttipyyntöön.
Damaskokseen: Syyrian presidentti Assad tapasi -
Iranin ulkoministeriön korkean edustajan Ansarin. Assad totesi, -
että USA:n, Ranskan ja Britannian tekemät iskut Syyrian sotilaskohteisiin-
eivät estä Syyrian hallintoa -
jatkamasta terroristijärjestöjen vastaisia toimiaan Syyriassa.
Syyrian armeijan operaatiot jatkuvat niin kauan, -
että koko Syyrian alue on saatu jälleen hallintaan, Assad sanoi.
Iranin ulkoministeriön edustaja Ansari tuomitsi -
"Yhdysvaltain, Britannian ja Ranskan aggressiot".
"Maiden iskun todellisena vaikutti- mena ei ollut väitetty kemiallinen isku-
vaan Syyrian armeijan -
ja sen liittolaisten saamat voitot terroristiryhmistä", Ansari väitti.
Assadin ja Ansarin tapaamisessa keskityttiin tietojen mukaan -
Syyrian ja Iranin väliseen yhteistyöhön -
ääritoimijoiden ja muiden ulkomaisten tahojen häätämiseksi Syyriasta.
Yhdysvaltojen, Ranskan ja Britannian -
Syyriaa vastaan tekemän iskun jälkeen Venäjällä ei ole enää -
"moraalista velvoitetta" olla toimittamatta Syyrialle -
S-300-ilmatorjuntajärjestelmää, sanoi Venäjän ulkoministeri Lavrov.
Venäjä ilmoitti mahdollisesta -
ilmatorjuntajärjestelmän toimituksesta Syyriaan sen jälkeen, -
kun USA, Ranska ja Britannia ampui- vat viime viikolla 105 ohjusta Syyriaan-
vastatoimena epäiltyyn kaasuiskuun kapinallisalueella.
Sotilasanalyytikkojen mukaan -
S-300-järjestelmä parantaisi Venäjän valmiuksia hallita Syyrian ilmatilaa.
Yhtenä tavoitteena saattaa myös olla -
länsivaltojen sotilastoimien estäminen vastaisuudessa.
Venäjän päätös on tulkittu lisäksi viestiksi Israelille, ettei tämä menisi-
liian pitkälle iskuissaan Assadin hallintoa ja Irania vastaan.
Venäläisraporteissa on arveltu, -
että Israel saattaa yrittää tuhota ilmatorjuntajärjestelmän heti, -
kun se on tuotu Syyriaan.
Tämän seurauksena Israel ja Venäjä voisivat ajautua törmäyskurssille.
Sitten Pekingiin Kiinaan: -
Venäjän ja Kiinan ulkoministerit Lavrov ja Wang Yi ilmoittivat, -
että Venäjä ja Kiina ovat sopineet torjuvansa -
Yhdysvaltojen yritykset "sabotoida" Iranin ydinsopimusta.
Lavrov sanoi tapaamisen jälkeen, -
että YK:n turvaneuvoston vahvistaman sopimuksen muuttaminen -
ei ole hyväksyttävää.
Venäjällä ja Kiinalla on yhtenäinen kanta.
Ydinsopimus on YK:n turvallisuusneuvoston vahvistama.
On mahdotonta hyväksyä vaatimusta,-
että tämäntyyppinen sopimus pitäisi avata uudelleen.
Se tarkoittaisi yritystä muuttaa yhtä kansainvälisen diplomatian -
tärkeimmistä viimeaikaisista saavutuksista.
Pyrimme Kiinan kanssa -
estämään tällaiset vaaralliset kehityskulut.
Ranskan presidentti Macron vierailee parhaillaan Washingtonissa.
Macronin ennakoidaan yrittävän taivutella presidentti Trumpia -
pysymään Iranin ydinsopimuksen takana.
New Yorkissa parhaillaan vieraileva Iranin ulkoministeri Zarif sanoi, -
että Iran ei hyväksyisi minkäänlaisia muutoksia ydinsopimukseen.
Hän sanoi sopimuksen jatkon näyttävän huonolta -
Trumpin hallinnon suhtautumisen vuoksi.
Tavoitteenani on prosessi, joka antaisi jonkinlaista toivoa.
Prosessia ei pidä lopettaa tai olla osallistumatta siihen vain siksi, -
että pelkää epäonnistumista.
Jonkinlaisia onnistumisen näkymiä täytyy kuitenkin olla, -
jotta prosessi voidaan aloittaa.
Tällaisia näkymiä ei minusta liiemmälti nyt ole -
Yhdysvaltain nykyisen hallinnon suhtautumisen vuoksi.
Presidentti Trump on sanonut, että Ranskan, Britannian ja Saksan -
on korjattava ydinsopimuksen puutteet 12. toukokuuta mennessä.
Trump vaatii rajoituksia Iranin ballististen ohjusten ohjelmaan -
sekä Iranin aggressiiviseen toimintaan Lähi-idässä.
Ranska, Britannia ja Saksa ovat kuitenkin kohdanneet -
vastustusta EU-maiden taholta uusia Iran-pakotteita kohtaan.
Saksan liittokansleri Merkel -
sanoi israelilaisen tv-kanavan haastattelussa, -
että nykyinen puutteellinenkin ydinsopimus Iranin kanssa -
on parempi kuin ei sopimusta lainkaan.
Pääministeri Netanjahu ei katso Iranin ydinsopimuksen tarjoavan -
Israelin toivomaa turvallisuutta. Me taas olemme sitä mieltä, -
että puutteellinenkin sopimus on parempi kuin ei sopimusta lainkaan.
Saksa pyrkii parhaansa mukaan varmistamaan, -
että sopimusta kunnioitetaan. Kaikkia ongelmia se ei kuitenkaan ratkaise.
Iranin ballististen ohjusten ohjelma on erittäin huolestuttava.
Keskustelemmekin parhaillaan Britan- nian, Ranskan ja USA:n kanssa siitä, -
miten tällä osa-alueella voitaisiin edetä.
Pääministeri Netanjahu puhui jälleen -
Iranin ydinsopimukseen liittyvistä huolista.
Israel ei salli ydinaseita maille, joiden tavoitteena on tuhota Israel, -
Netanjahu korosti.
Israel ei salli ydinaseita hallinnoille, joiden pyrkimyksenä on tuhota meidät.
Vastustamme Iran-sopimusta niin määrätietoisesti juuri siksi, -
että se avaa Iranille polun ydinaseisiin.
Sopimuksen myötä Iran voi muutaman vuoden kuluttua -
rikastaa uraania rajoittamattomasti.
Uraani on ydinpommien keskeisin ainesosa.
Sopimus ei myöskään koske ballistisia ohjuksia, -
joita voidaan käyttää ydinkärkien kuljettamiseen moniin maihin.
Näistä syistä sopimus on joko korjattava tai hylättävä kokonaan.
Netanjahu antoi kommenttinsa -
ulkomaisten diplomaattien juhlatilaisuudessa Jerusalemissa.
Mukana olivat myös Iran-sopimuksen solmijamaiden -
eli USA:n, Venäjän, Kiinan, Ranskan, Britannian ja Saksan suurlähettiläät.
Kiitos seurasta! Rukoilkaa rauhaa Israelille ja Jerusalemille.
Olen Jonathan Hessen. Hyvää illan jatkoa! Huomiseen.
Suomennos: Sirpa Bågman